
  Plx 503/2014
BIROULUI  PERMANENT

AL

CAMEREI  DEPUTAŢILOR

    Vă înaintăm, alăturat, raportul asupra propunerii legislative pentru modificarea şi completarea Legii nr.571/2003 privind Codul fiscal, trimisă spre dezbatere în fond cu adresa nr. PLx.503 din 2 decembrie 2014, înregistrat sub nr. 4c-2/595 din 3 decembrie 2014, Camera Deputaţilor fiind Cameră decizională. 
În raport cu obiectul şi conţinutul său, propunerea legislativă face parte din categoria legilor ordinare.

PREŞEDINTE,

Viorel ŞTEFAN

  Plx 503/2014
RAPORT
asupra propunerii legislative pentru modificarea şi completarea Legii nr.571/2003 privind Codul fiscal
    
       În conformitate cu prevederile art. 95 din Regulamentul Camerei Deputaţilor, republicat, Comisia pentru buget, finanţe şi bănci a fost sesizată spre dezbatere pe fond, cu propunerea legislativă pentru modificarea şi completarea Legii nr.571/2003 privind Codul fiscal, trimisă spre dezbatere în fond cu adresa nr. PLx.503 din 2 decembrie 2014, înregistrat sub nr. 4c-2/595 din 3 decembrie 2014.

Conform prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră decizională.
     Propunerea legislativă a fost avizată favorabil de către Consiliul Legislativ, Comisia juridică, de disciplină şi imunităţi şi avizată negativ de către Comisia pentru politică economică, reformă şi privatizare.
    
      Propunerea legislativă supusă dezbaterii are ca obiect de reglementare modificarea art.18 alin.(l) din Legea nr.571/2003 privind Codul fiscal, cu modificările şi completările ulterioare, în sensul introducerii în sfera contribuabililor care plătesc impozitul minim de 5% şi a contribuabililor care desfăşoară activităţi de natura jocurilor de noroc tip slot-machine.

În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat propunerea legislativă menţionată mai sus, în şedinţa din 10 februarie 2015.
Din totalul de 34 de membri ai Comisiei pentru buget, finanţe şi bănci şi-au înregistrat prezenţa la dezbateri 34 deputaţi.
La dezbaterea acestei propuneri legislative au fost prezenţi, în calitate de invitaţi, reprezentanţi ai Ministerului Finanţelor Publice şi Oficiului Naţional pentru Jocuri de Noroc.
    În urma examinării propunerii legislative şi a opiniilor exprimate, deputaţii prezenţi la lucrări au hotărât, cu majoritate de voturi, să supună plenului Camerei Deputaţilor respingerea propunerii legislative deoarece prin Ordonanţa de urgenţă a Guvernului nr. 92/2014 sunt deja modificări de natură fiscală, care vor permite o mai bună colectare de noi venituri la Bugetul de Stat, mai ales din activităţi de jocuri de noroc, dată fiind extinderea bazei de impozitare .

    In raport cu obiectul şi conţinutul său, propunerea legislativă face parte din categoria legilor ordinare.

Anexa I
AMENDAMENTE ADMISE :
	Nr.

crt.
	Text  OUG nr. 102/2013
	Text propus de Comisie

(autorul amendamentului)
	Motivarea amendamentelor propuse

	
	
	
	


